Case ID: 1106550
Sentence 0: TƏSVİRİ HİSSƏ İddiaçı cavabdeh Azərbaycan Respublikası Müdafiə Nazirliyinə qarşı iddia ərizəsi ilə Şirvan İnzibati-İqtisadi Məhkəməsinə müraciət edərək, xx.xx.1956-cı ildə anadan olduğunu, Qarabağ uğrunda döyüşlər gedən vaxt könüllü olaraq döyüşən orduya getmək istədiyinə görə xx.xx.1993-cü ildə İmişli rayon hərbi komissarlığı tərəfindən orduya göndərildiyini, həmin vaxt idarə etdiyi Kamaz-53213 markalı 01-38 dövlət nömrə nişanlı avtomaşınla N saylı hərbi hissəyə göndərildiyini, döyüş tapşırıqlarını yerinə yetirdiyini, oradan da hissə komandirinin xx.xx.1993-cü il tarixli, 240 saylı əmri ilə N saylı hərbi hissəyə göndərildiyini, Müdafiə Nazirliyinin N saylı hərbi hissənin tərkibində Azərbaycan Respublikasının ərazi bütövlüyü uğrunda Füzuli, Cəbrayıl rayonları uğrunda gedən döyüşlərdə iştirak etdiyini, N saylı hərbi hissənin xx.xx.1993-cü il tarixli, 740 saylı yol vərəqəsi qaldığını, hərbi biletində qeydiyyatın aparılmadığını, 1993-cü ilin noyabr ayında komandanlıq tərəfindən yaşlıların evə buraxıldığını, Azərbaycan X1 03961 saylı vəsiqə verdiyini, lakin sonrakı qanunla veteran vəsiqəsi Müdafiə Nazirliyi komissiyasının qərarı ilə verilməli olduğundan, veteran vəsiqəsi almaq üçün İmişli rayon Hərbi komissarlığına müraciət etdiyini, onların sorğusu əsasında Müdafiə Nazirliyinin Mərkəzi Arxivinin xx.xx.2001-ci il tarixli arayışında onun N saylı hərbi hissənin sənədləri Müdafiə Nazirliyinin Mərkəzi Arxivinə daxil olmadığından, hərbi hissədə xidmətdə olması barədə məlumat vermək mümkün olmadığını, həmin faktın müəyyən edilməsi üçün İmişli rayon Məhkəməsinə ərizə ilə müraciət etdiyini, məhkəmənin xx.xx.2017-ci il tarixli qətnaməsi ilə onun 1993-cü ilin avqust-noyabr aylarında N və N saylı hərbi hissələrin tərkibində Azərbaycan Respublikasının ərazi bütövlüyü uğrunda gedən döyüşlərdə iştirak etməsi faktının müəyyən edildiyini, həmin işdə Azərbaycan Respublikası Müdafiə Nazirliyinin maraqlı şəxs kimi tanındığını, müharibə veteranı vəsiqəsi almaq üçün sənədləri notarial qaydada təsdiq etməklə, Azərbaycan Respublikası Müdafiə Nazirliyinin aparatı nəzdində veteran adlarının və vəsiqələrinin verilməsi üzrə komissiyaya göndərdiyini, Azərbaycan Respublikası Müdafiə Nazirliyinin xx.xx.2018-ci il tarixli məktubu ilə arxiv sənədləri olmadığından, nazirlik məhkəmədə tərəf kimi tanınmadığından və üzərinə heç bir öhdəlik qoyulmadığından, ona veteran adı və vəsiqəsinin verilməsindən imtina olunduğunu bildirərək, müharibə veteranı adının və vəsiqəsinin verilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.